Landkreis Wersermünn

De Kreis Wersermünn weer von 1932 bet 1977 en Landkreis in de prüüßsche Provinz Hannover un later in Neddersassen mit Seet in de Stadt Wersermünn/Bremerhoben (de sülvs buten den Landkreis leeg).

 Geografie 

In’n Noorden dee de Kreis an de Stadt Cuxhoben grenzen un in’n Noordoosten an’n Landkreis Land Hadeln. In’n Oosten weer de Landkreis Bremervöör un in’n Süden de Landkreis Oosterholt. In’n Westen leeg de Kreis an de Werser un op dat annere Över von de Werser weer bet 1933 toeerst noch dat Amt Braak in dat Land Ollnborg. 1933 is dat Amt Braak denn Deel von’n Landkreis Wersermasch worrn, de bet 1977 de Naver in’n Westen bleven is. Mit dat Landwöörden dee de Landkreis Wersermasch ok mit en Stück op dat rechte Över von de Werser recken. In’n Westen von’n Landkreis Wersermünn weer ok noch de Stadt Wersermünn, de kreisfre’e Stadt weer. Wersermünn is 1947 denn mit Bremerhoben tohoopslaten worrn un Deel von dat Land Bremen worrn. Dormit leeg de Verwaltung von’n Landkreis Wersermünn denn in en anner Bundsland as de Kreis sülvs.

 Geschicht 

De Landkreis Wersermünn is an’n 1. Oktober 1932 ut den Kreis Geestmünn un den Kreis Leh billt worrn.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Wersermünn op Landkreis Wersermünn ännert.

1974 hett de Landkreis von’n Landkreis Wersermasch de Gemeen Landwöörden tokregen.

Bi de Kreisreform to’n 1. August 1977 is de Landkreis denn mit den Landkreis Land Hadeln un de Stadt Cuxhoben to’n ne’en Landkreis Cuxhoben tohoopfaat worrn.

 Wapen 

Dat Wapen wiest op gollen Grund över en Schildfoot, de baven rood un ünnen dör en Wellenlien deelt sülvern is, en grönen Ekenboom mit fiev Eckern.

 Landrääd 

 1932–1935: Walter zur Nieden
 1936–1945: Theodor Mahler
 1945–1946: Ludwig Arps
 1946: Rudolf Bohm
 1946–1952: Theodor Allmers
 1952–1972: Martin Döscher
 1972–1977: Hinrich Schniedewind

 Böverkreisdirekters 

 1946–1951: Ludwig Arps
 1951–1969: Ernst Klemeyer
 1969–1977: Jürgen Prieß

 Inwahnertall 

 Tied 1933 1939 1946 1950 1956 1961 1970 Inwahners 36.364	 	 42.740 67.845 72.174 65.941 72.691 78.292

Gemenen
De Gemenen von’n Landkreis Wersermünn (Stand 1939):

 Gemeen Inwahners Gemeen Inwahners Gemeen Inwahners Gemeen InwahnersAlbst 273Alfst 300Ankloh 215Appeln 367Ax 398Beers 1.898Beverst 1.081Bexhöv 611Bokel 1.370Bramel 443Braamst 483Büttel 78Debst 664Dieksenn 645Donnern 463Dörphagen 165Dorum 2.307Drangst 610Driftseth 506Düring 471Elm 391Fickmöhlen 139Fleest 122Flögeln 475Freeschluunbarg 419Frellsdorp 590Frellsdorpermöhlen *Geestenseth 508Grotenhain 261Hagen 840Hahnenknoop 268Hainmöhlen 108Harndorp 264Heerst 354Hein 121Heis 255Hetthorn 108Hollen 512Holsseln 563Holt 66Hoop 120Hemendörp 299Imßen 367Kappel 915Kappeler Neefeld 220Kassbrook 291Köhlen 757Krümpel 320Kührst 421Langen 2.196Langendammsmoor 115Lanhusen 186Laven 70Lehnst 271Lintig 515Loh 155Lox 1.444Lübbs 327Marschkamp 233Meckelst 320Millm 1.120Misselwarden 544Mulsen 352Neenlann 242Ness 607Niewohl 892Noordholt 527Offenwarden 299Oolluunbarg 271Oosterndörp 167Padingbüttel 490Rechtenfleth 327Ringst 554Saans 559Schippdörp 1.040Sellst 1.001Sievern 746Spaden 1.385Spiek 851Spieker Neefeld 277Stinst 273Stotel 907Stubben 648Swegen 40Uthleer 698Wanhöden 197Weersbe 281Wehdel 822Wehden 357Wehldörp 150Wellen 314Westerbeverst 561Wittst 232Wolljes 330Worthfleet 301Wremen 1.157Wulsbüttel 116Wusterheid 1.077
 * 1926 Deel von de Gemeen Frellsdorp worrn, harr 1925 50 Inwahners

Kategorie:Landkreis Cuxhoben
Kategorie:Gifft dat nich mehr